hotchpotch/miracl-hf-unified huggingface dataset:
Antíparos (kylä)
Antíparos () eli Chóra (Χώρα) on Kreikan kylä, joka sijaitsee Antíparoksen saarella. Se kuuluu hallinnollisesti Antíparoksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 1 102 (vuonna 2011). Antíparoksen kylä on Antíparoksen saaren pääkylä ja Antíparoksen kunnan kuntakeskus.
Antíparoksen kylä sijaitsee Antíparoksen saaren koillisrannikolla saaren Pároksen puoleisessa osassa. Etäisyys Pároksen saarelle on vajaa 1,5 kilometriä. Kylä on saaren suurin asutus ja pääsatama. Kylän nähtävyyksiin kuuluvat muun muassa venetsialaisaikainen linna sekä vanhat kirkot.
Apollonía (Sífnos)
Apollonía () eli Chóra (Χώρα) on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 869 (vuonna 2011). Apollonía on Sífnoksen saaren pääkylä ja Sífnoksen kunnan kuntakeskus.
Apollonía sijaitsee sisämaassa saaren itäisissä keskiosissa. Kylä on nimetty Apollon-jumalan mukaan. Apollonía muodostaa myös laajemman kyläyhdyskunnan (Δημοτική Κοινότητα Απολλωνίας, "Dimotikí Koinótita Apollonías"), johon kuuluvat varsinaisen Apollonían kylän lisäksi läheiset kylät Chrysopigí, Fáros, Kamáres, Kástro, Káto Petáli, Platýs Gialós ja Vathý sekä Kitrianín saari. Koko yhdyskunnan väkiluku on 1 691. Aivan Apollonían pohjoispuolella sijaitsee Artemónaksen kylä.
Astypálaia (kylä)
Astypálaia (; myös "Astypálea") eli Chóra (Χώρα) on Kreikan kylä, joka sijaitsee Astypálaian saarella. Se kuuluu hallinnollisesti Astypálaian kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 1 055 (vuonna 2011). Astypálaia on Astypálaian saaren pääkylä ja kunnan kuntakeskus.
Astypálaian kylä sijaitsee saaren kaakkoispuoliskon itärannikolla luonnonsatamalahden pohjukassa. Se on rakennettu kukkulan rinteelle. Kukkulan huipulla on venetsialaisaikainen linna, joka tunnetaan nimellä Querinin linna. Linnassa on kaksi kirkkoa. Kylän rakennuskanta koostuu perinteisistä kykladisista valkoisista taloista. Kylä on saaren pääsatama.
Astypálaian lentoasema sijaitsee noin 12 kilometriä kylästä koilliseen.
Fry (kylä)
Fry (; myös "Fri") eli Kásos (Κάσος) on Kreikan kylä, joka sijaitsee Kásoksen saarella. Se kuuluu hallinnollisesti Kásoksen kuntaan, Kárpathoksen alueyksikköön ja Etelä-Egean saarten alueeseen. Kylän väkiluku on 357 (vuonna 2011). Fry on Kásoksen saaren pääkylä ja Kásoksen kunnan kuntakeskus.
Fry sijaitsee Kásoksen saaren pohjoisrannikolla. Se on saaren pääsatama. Kásoksen lentoasema sijaitsee rannikolla kylän länsipuolella. Aivan Fryn kaakkoispuolella sijaitsee Panagían kylä, lounaispuolella Agía Marínan kylä.
Íos (kylä)
Íos () eli Chóra (Χώρα) on Kreikan kylä, joka sijaitsee Íoksen saarella. Se kuuluu hallinnollisesti Íoksen kuntaan, Thíran alueyksikköön ja Etelä-Egean saarten alueeseen. Kylän väkiluku on 1 754 (vuonna 2011). Kylä on Íoksen saaren pääkylä ja Íoksen kunnan kuntakeskus.
Íoksen kylä sijaitsee Íoksen saaren länsirannikolla luonnonsatamalahden pohjukassa. Kylä on rakennuskannaltaan hyvin perinteinen ja edustaa kykladista tyyliä. Kylän korkein kohta on kukkula nimeltä Panagía Gkremiótissa. Sen huipulla ovat venetsialaisaikaisen linnan rauniot.
Megálo Chorió (Agathonísi)
Megálo Chorió (; kath. Μεγάλον Χωρίον, "Megálon Choríon") eli Agathonísi (Αγαθονήσι) on Kreikan kylä, joka sijaitsee Agathonísin saarella. Se kuuluu hallinnollisesti Agathonísin kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 168 (vuonna 2011). Megálo Chorió on Agathonísin saaren pääkylä ja kunnan kuntakeskus.
Megálo Chorió (Tílos)
Megálo Chorió (; kath. Μεγάλον Χωρίον, "Megálon Choríon") on Kreikan kylä, joka sijaitsee Tíloksen saarella. Se kuuluu hallinnollisesti Tíloksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 241 (vuonna 2011). Megálo Chorió on Tíloksen saaren pääkylä ja Tíloksen kunnan kuntakeskus.
Megálo Chorió sijaitsee sisämaassa Tíloksen saaren pohjoisosissa noin seitsemän kilometriä saaren satamakylästä Livádiasta luoteeseen. Se on saaren toiseksi suurin asutus Livádian jälkeen. Megálo Chorió muodostaa myös laajemman kyläyhdyskunnan (Τοπική Κοινότητα Μεγάλου Χωρίου, "Topikí Koinótita Megálou Choríou"), johon kuuluvat varsinaisen Megálo Chorión kylän lisäksi kylät Ágios Antónios ja Éristos sekä Gáidaroksen saari. Koko yhdyskunnan väkiluku on 296.
Kylä on rakennettu saaren antiikin aikaisen linnavuoren, nykyisen Ágios Stéfanoksen kukkulan rinteille. Kukkulan laella ovat 1400-luvulla rakennetun johanniittain ritarikunnan linnan rauniot.
Delfinen-luokka
Delfinen-luokka oli Tanskan laivaston neljän aluksen muodostama sukellusveneluokka, jonka alukset valmistettiin 1954-1964 ja ne poistettiin palveluksesta vuoteen 1990 mennessä.
Narhvalen-luokka
Narhvalen-luokka oli Tanskan laivaston kahden aluksen muodostama sukellusveneluokka, jonka alukset valmistettiin 1965-1970.
Luokan alukset olivat Tanskassa lisenssillä valmistettuja saksalaisia tyypin 205 -veneitä, jotka oli muutettu Tanskan laivaston vaatimusten mukaisiksi. Myöhemmin alukset modernisoitiin 1993-1996 vastaamaan Norjasta hankittuja Kobben-luokan aluksia, jolloin ne varustettiin Atlas PSU-83 kaikuluotaimilla, uusilla elektronisen sodankäynnin järjestelmillä sekä uusin akustoin.
Mýkonos (kaupunki)
Mýkonos (; myös "Míkonos") eli Chóra (Χώρα) on Kreikan kaupunki, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kaupungin väkiluku on 3 783 (vuonna 2011). Mýkonoksen kaupunki on Mýkonoksen saaren pääkaupunki ja Mýkonoksen kunnan kuntakeskus.
Mýkonoksen kaupunki sijaitsee Mýkonoksen saaren länsirannikolla luonnonsatamalahden ympärillä. Se on saaren suurin asutus ja pääsatama. Kaupungin nähtävyyksiin kuuluvat muun muassa tyypillistä kykladista arkkitehtuuria edustavat Panagía Paraportianín kirkko sekä vanhat tuulimyllyt. Kaupungin rannalla sijaitsee ”Pikku-Venetsiaksi” kutsuttu alue, jonka talot on rakennettu aivan kiinni mereen venetsialaiseen tapaan. Kukkulalla on venetsialaisaikainen linna. Kaupungissa toimii myös Mýkonoksen arkeologinen museo.
Mýkonos muodostaa myös laajemman kaupunkiyhdyskunnan (Δημοτική Κοινότητα Μυκονίων, "Dimotikí Koinótita Mykoníon"), johon kuuluvat varsinaisen Mýkonoksen kaupungin lisäksi kylät Ágios Ioánnis Diakóftis, Ágios Stéfanos, Báos, Fáros Armenistís, Klouvás, Ornós, Platýs Gialós, Plintrí, Psarroú ja Toúrlos, sekä saaret Delos ("Dílos"), Kávouras, Krommýdi, Marmaronísio, Ríneia ja Sfontíli. Koko yhdyskunnan väkiluku on 8 397.
Mýkonoksen lentoasema sijaitsee aivan kaupungin kaakkoispuolella.
Paroikiá
Paroikiá (; myös "Parikiá") eli Páros (Πάρος) eli Chóra (Χώρα) on Kreikan kaupunki, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kaupungin väkiluku on 4 326 (vuonna 2011). Paroikiá on Pároksen saaren pääkaupunki ja Pároksen kunnan kuntakeskus.
Paroikiá on Pároksen suurin asutus sekä kaupallinen ja kulttuurinen keskus ja pääsatama.
Paroikiá sijaitsee Pároksen saaren länsirannikolla luonnonsatamalahden rannalla. Paroikiá muodostaa myös laajemman Páros-nimisen kaupunkiyhdyskunnan (Δημοτική Κοινότητα Πάρου, "Dimotikí Koinótita Párou"), johon kuuluvat varsinaisen Paroikián kaupungin lisäksi kylät Ágios Charálampos, Chorioudáki, Élitas, Glysídia, Kakápetra, Kalámi, Kamáres, Kámpos, Koukoumavlés, Krotíri, Parásporos, Poúnta, Sarakíniko, Sotíres, Vouniá ja Voutákos, Moní Christoú Dásous -luostari sekä saari Ágios Spyrídonas. Koko yhdyskunnan väkiluku on 6 058.
Paroikiá on rakennettu samalle paikalle kuin saaren antiikin aikaisen kaupunkivaltion eli poliksen keskus Paros, ja se on ollut asuttu viimeistään 1000-luvun eaa. alkupuolelta. Sen asuttajat olivat kreikkalaisen perinteen mukaan alun perin arkadialaisia ja myöhemmin joonialaisia. Kaupunki vaurastui erityisesti saaren tunnetun marmorin viennillä, ja perusti omia siirtokuntia muun muassa Thasokseen ja Parioniin. 400-luvun eaa. alussa Paros oli Persian vallan alla ja myöhemmin Ateenan alaisuudessa.
Antiikin Paroksen akropoliina eli linnavuorena toimi nykyisen kaupungin vanhankaupungin kukkula, jolla sijaitsee keskiajalla venetsialaisvallan aikana rakennettu linna ("Kástro"). Kukkulalla sekä eri puolilla kaupunkia ja sen ympäristöä on lukuisia antiikin aikaisia jäänteitä.
Kaupunki säilyi olemassa myöhäisantiikista bysanttilaiselle keskiajalle, joskin huomattavasti antiikin aikaista pienempänä. Antiikin aikaiselle linnavuorelle rakennettiin 1200-luvulla venetsialainen linna, johon käytettiin myös antiikin aikaisten temppeleiden ja rakennusten osia.
Kaupungin vanha rakennusranta on perinteisiä kykladisia valkoisia taloja. Nähtävyyksiin kuuluvat Kástron raunioiden lisäksi Delionin eli Deloksen jumalten (tärkeimpinä Apollon ja Artemis) pyhäkön sekä Pythionin ja Asklepieionin rauniot, bysanttilaisaikainen Panagía Ekatontapylianín kirkko museoineen sekä Kástron Pyhän Konstantinuksen kirkko ("Ágios Konstantínos"). Kaupungissa toimii myös Pároksen arkeologinen museo.
Paroikián satamasta on yhteys Pireukseen sekä lähisaarille, kuten Náxokseen. Pároksen lentoasema sijaitsee noin 10 kilometriä kaupungista etelälounaaseen.
Pláka (Mílos)
Pláka () eli Mílos (Μήλος; myös "Melos") on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 749 (vuonna 2011). Pláka on Míloksen saaren pääkylä ja Míloksen kunnan kuntakeskus.
Pláka sijaitsee Míloksen saaren pohjoisosassa. Sieltä on matkaa Míloksen satamakylään Adámantakseen noin neljä kilometriä. Kylä syntyi 1800-luvulla aiemman pääkylän Chóran tuhouduttua. Plákassa toimii Míloksen arkeologinen museo. Míloksen lentoasema sijaitsee noin kahdeksan kilometriä kylästä kaakkoon.
Pláka muodostaa myös laajemman kyläyhdyskunnan (Τοπική Κοινότητα Μήλου, "Topikí Koinótita Mílou"), johon kuuluvat varsinaisen Plákan kylän lisäksi kylät Aretí, Empoureiós, Fourkovoúni, Fyropótamos, Kípos, Provatás, Psathádika, Raláki Chálakos ja Xylokeratiá, sekä saaret Akráthi, Anánes, Antímilos ja Paximádi. Koko yhdyskunnan väkiluku on 819.
Yuezhit
Yuezhit oli indoeurooppalainen nomadiryhmä, joka eli Keski-Kiinassa Han-dynastian alkaessa noin 200-100 eaa. Heitä kutsuttiin nimellä Da Yuezhi. Heidän vihollisiaan olivat Xiongnut, jotka kukistivat Yuezhin sotajoukot 202 eaa. Tämän johdosta Yuezhit pakenivat länteen. Xiongnut kukistivat Yuezhin armeijan myös 177 eaa., jolloin osa Yuezhi-heimosta joutui Xiongnu-valtakunnan alaisuuteen. Osa Yuezhi-heimosta muutti Xiongnujen uhan takia vielä kauemmaksi länteen ja samalla he itse hyökkäsivät skyyttejä (sakat) vastaan. He etenivät Baktriaan ja Sogdianaan saakka vallaten Kreikkalais-baktrialaisen kuningaskunnan. Tällöin he perustivat Kušana-valtakunnan. Myöhemmin myös Intialais-kreikkalainen kuningaskunta joutui Kušana-valtakunnan alaisuuteen.
Boisen osavaltionyliopisto
Boisen osavaltionyliopisto ("Boise State University") on yksityinen yliopisto Boisessa, Idahon osavaltiossa Yhdysvalloissa. Yliopisto on perustettu vuonna 1932, ja vuonna 2014 siellä opiskeli yli 20 000 opiskelijaa, mikä tekee Boise Statesta Idahon suurimman yliopiston.
Vuonna 2016 Boisen osavaltionyliopisto valittiin maailman 20 lupaavimman joukkoon konsultti­yritys Firetailin raportissa yliopistoista, jotka voivat nousta maailman eliittiin vuoteen 2030 mennessä. (Suomesta listalle pääsi Lappeen­rannan teknil­linen yli­opisto.)
Boisen osavaltionyliopistoa edustavat NCAA:n alaisessa yliopistourheilussa Boise State Broncos -nimellä kulkevat joukkueet. Perinteisesti yliopistolla on ollut vahva edustus amerikkalaisessa jalkapallossa.
Westport
Westport on usean paikan nimi:
Washingtonin yliopisto
Washingtonin yliopisto ("University of Washington") on julkinen yliopisto Seattlessa, Washingtonin osavaltiossa Yhdysvalloissa. Yliopisto on perustettu vuonna 1861, ja vuonna 2014 siellä opiskeli yli 45 000 opiskelijaa. Washingtonin yliopisto luetaan useimmiten kuuluvaksi Public Ivy -yliopistoihin.
Yliopistolla on yksi maailman maineikkaimmista lääketieteellisistä tiedekunnista.
NCAA:n alaisessa yliopistourheilussa yliopistoa edustavat Washington Huskiesin nimellä kulkevat joukkueet.
Academia Sinica
Academia Sinica on yksi Taiwanin johtavista akatemioista. Sen päämaja sijaitsee maan pääkaupunki Taipeissa.
Academia Sinica perustettiin Kiinan tasavallan aikana vuonna 1928 Nanjingin kaupungissa. Kansallismieliset siirtyivät Taiwaniin kommunistien ottaessa vallan Kiinan mannermaalla sisällissodan seurauksena vuonna 1949. Academia Sinica siirtyi heidän mukanaan ja aloitti toimintansa uudelleen Taipeissa. Akatemian toiminta kasvoi ensin hitaasti budjettivaikeuksien ja poliittisen epävakauden takia. Kasvu alkoi, kun akatemiaan investoitiin enemmän etenkin entisen rehtori Yuan-Tseh Leen virkakaudella. Nykyisenä rehtorina toimii Wong Chi-Huey.
Hallinnollisesti Academia Sinica on Taiwanin presidentinkanslian alaisuudessa, mutta se on muuten pitkälti itsenäinen tutkimustyön tekemisessä. Akatemian viralliset tavoitteet ovat tehdä akateemista tutkimusta luonnontieteissä, humanistisissa tieteissä ja yhteiskuntatieteissä, sekä ohjeistaa ja tukea akateemisen tason nousua Taiwanissa.
Academia Sinicaan kuuluu 269 akateemikkoa ja 2 054 opiskelijaa, joista noin puolet suorittaa tohtorintutkintoa. Akateemikko on puolestaan myönnetty arvonimi, joka ei edellytä varsinaisia yhteyksiä akatemiaan. Academia Sinica julkaisee joitakin tieteellisiä julkaisuja, kuten "Zoological Studies" ja "Statistica Sinica".
Apsidi (tähtitiede)
Apsidi on tähtitieteessä keskuskappaletta kiertävän taivaankappaleen kiertoradan piste, jossa etäisyys keskuskappaleesta on suurin tai pienin. Näitä pisteitä yhdistää apsidiviiva. Peri-alkuiset apsidit tarkoittavat ratapistettä, jossa kiertolainen on lähimpänä kiertämäänsä kappaletta. Vastaavasi ap- tai apo-alkuiset apsidit ovat ratapisteitä, joissa kiertolainen on kauimpana kiertämästään kappaleesta. Etuliitteisiin liitetään apsidinimityksissä loppuosa, joka kuvaa kierrettävää kappaletta.
Valérie Grenier
Valérie Grenier (s. 30. lokakuuta 1996) on kanadalainen alppihiihtäjä, joka edustaa Mont Tremblantia.
Alppihiihdon maailmancupissa Grenier kilpaili ensimmäisen kerran Lake Louisen supersuurpujottelussa joulukuussa 2014 sijoittuen 32:nneksi. Ensimmäiset maailmancupin pisteensä hän saavutti tammikuussa 2015 oltuaan 13:s Sankt Moritzin supersuurpujottelussa. Se on edelleen hänen paras maailmancupsijansa (tilanne 28.3.2018).
Grenier saavutti nuorten MM-kilpailuissa kultaa syöksylaskussa ja hopeaa supersuurpujottelussa 2016 sekä pronssia suurpujottelussa 2015. Vailin / Beaver Creekin MM-kilpailuissa 2015 Grenier sijoittui supersuurpujottelussa 19:nneksi. Sankt Moritzin MM-kilpailuissa 2017 hän oli alppiyhdistetyssä yhdestoista. Pyeongchangin olympialaisissa 2018 hän sijoittui yhdistetyssä kuudenneksi.
Venäjän ePrix 2015
Venäjän ePrix 2015 eli 2015 Moscow ePrix oli Formula E -sarjan kauden 2014–2015 yhdeksäs osakilpailu. Kilpailu ajettiin 6. kesäkuuta Moskovan Kremlin alueella Moskovassa, Venäjällä.
Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika. Jean-Eric Vergne ajoi paalupaikalle.
Maria Therese Tviberg
Maria Therese Tviberg (s. 7. huhtikuuta 1994) on norjalainen alppihiihtäjä.
Nuorten MM-kilpailuissa Tviberg saavutti hopeaa alppiyhdistetyssä 2013 ja syöksylaskussa 2015. Vailin / Beaver Creekin MM-kilpailuissa 2015 Tviberg sijoittui supersuurpujottelussa 25:nneksi ja syöksylaskussa 27:nneksi. Sankt Moritzin MM-kilpailuissa 2017 hän oli alppiyhdistetyssä 14:s sekä supersuurpujottelussa ja syöksylaskussa 25:s.
Alppihiihdon maailmancupissa Tviberg kilpaili ensimmäisen kerran Sankt Moritzn syöksylaskussa tammikuussa 2015 sijoittuen 16:nneksi. Kymmenen parhaan joukkoon hän sijoittui ensimmäisen kerran oltuaan kymmenes Crans-Montanan alppiyhdistetyssä helmikuussa 2017.
Leona Popović
Leona Popović (s. 13. marraskuuta 1997) on kroatialainen alppihiihtäjä, joka edustaa SK Rijekaa.
Euroopan nuorten olympiafestivaaleilla tammikuussa 2015 Popović saavutti kultaa pujottelussa. Alppihiihdon maailmancupissa Popović kilpaili ensimmäisen kerran Zagrebin pujottelussa tammikuussa 2015. Vailin / Beaver Creekin MM-kilpailuissa 2015 Popović sijoittui pujottelussa 27:nneksi, supersuurpujottelussa 30:nneksi, syöksylaskussa 36:nneksi ja suurpujottelussa 37:nneksi.
Queen (elokuva)
Queen on vuonna 2014 ensi-iltansa saanut intialainen hindinkielinen draamakomediaelokuva, jonka on ohjannut Vishal Bhardwaj ja tuottanut Anurag Kashyap ja Vikramaditya Motwane. Pääroolia näyttelee Kangana Ranaut ja sivurooleja näyttelevät Rajkummar Rao ja Lisa Haydon. Elokuvassa epävarma delhiläistyttö Rani lähtee yksin häämatkalleen Pariisiin ja Amsterdamiin sulhasensa peruttua häät.
"Queen" sai ensi-iltansa 7. maaliskuuta 2014, ja keräsi ylistystä kriitikoilta erityisesti Ranautin roolisuorituksen vuoksi. Se oli myös kaupallinen menestys. Elokuva voitti kuusi Filmfare Awards -palkintoa, muun muassa parhaasta elokuvasta, ohjauksesta ja naispääosasta.
Fysiikka ja tao
Fysiikka ja tao: tutkimus nykyajan fysiikan ja itämaisen mystiikan yhteneväisyyksistä on fyysikko Fritjof Capran kirjoittama ja Shambhala Publicationsin (Berkeley, California) vuonna 1975 julkaisema kirja. Kirja oli myyntilistojen kärjessä Yhdysvalloissa ja se on julkaistu 23 kielelle 43 painoksena. Neljäs painos julkaistiin englanniksi vuonna 2000.
Seuraava yhteenveto kirjasta "Fysiikka ja tao" havainnollistaa Capran motivaatiota kirjansa kirjoittamiseksi.
Ensimmäisen painoksen esipuheen mukaan Capra käy kamppailua teoreettisen fysiikan ja itämaisen mystiikan yhteen­sopivuudesta. Capra sai aluksi apua omalle polulleen niin kutsutuilta psykedeeleiltä. Ensimmäinen psykedeelinen kokemuksensa oli "niin vaikuttava, että puhkesin kyyneleisiin, samanaikaisesti, kuten Castaneda, vuodatin ajatukseni paperille". (p. 12, 4th ed.)
Myöhemmin Capra käsi keskustelun ideoistaan Werner Heisenbergin kanssa 1972, kuten hän mainitsee seuraavassa haastatteluotteessa:
Näiden vaikutteiden johdosta Bohr otti Yin-yang-symbolin osaksi perheensä vaakunaa, kun hänet lyötiin ritariksi vuonna 1947.
"Fysiikka ja tao" -kirjan jälkeen Capra kirjoitti samaa aihepiiriä koskettavia kirjoja kuten "The Hidden Connection", "The Turning Point" ja "The Web of Life" , joissa Capra laajensi argumenttia, kuinka Itämainen mystiikka ja nykypäivän tieteelliset löydökset ovat yhteydessä toisiinsa ja kuinka itämainen mystiikka saattaa myös omata vastaukset eräisiin nykypäivän suurimpiin tieteellisiin haasteisiin.
Kirjaa edelsi R. G. H. Siun essee "The Tao of Science: an Essay on Western Knowledge and Eastern Wisdom", jonka MIT Press julkaisi ensin vuonna 1957 ja myöhemmin 1964.
Paavo Tyrväinen
Paavo Veikko Olavi Tyrväinen (s. 23. tammikuuta 1952 Hankasalmi) on yhteiskuntatieteiden maisteri, joka toimi usean eri kunnan johtajana sekä Paimion ja Kurikan kaupunginjohtajana.
Paavo Tyrväinen syntyi maanviljelijä Eino Tyrväisen ja emäntä Aili Koivumäen perheeseen. Tyrväinen valmistui merkantiksi 1970, tuli ylioppilaaksi 1981 ja suoritti yhteiskuntatieteiden maisterin tutkinnon Jyväskylän yliopistossa 1988. Hän toimi verohallinnon palveluksessa 1971–1988 ja kunnanjohtajana Kestilässä 1988–1990, Sonkajärvellä 1990–1996, Liperissä 1996–2002 ja Luumäellä 2004–2008. Paimion kaupunginjohtaja Tyrväinen oli 2002–2004, Kurikan kaupunginjohtajaksi hän tuli vuonna 2009. Kurikan kaupunginvaltuuston valitessa kaupunginjohtajan vuonna 2008 hän sai 22 ääntä 43:sta. Vuonna 2014 Tyrväinen valittiin Suomen kuntajohtajat ry:n hallituksen puheenjohtajaksi.
Tyrväisen piti jäädä eläkkeelle maaliskuussa 2015, mutta hänen sopimustaan jatkettiin vuoden 2015 loppuun. Tyrväisen seuraajaksi valittiin Anna-Kaisa Pusa.
Voitto tai Valhalla
Voitto vai Valhalla on suomalaisen black metal -yhtye Goatmoonin viides studioalbumi. Se julkaistiin 7. syyskuuta 2014 levymerkillä Werewolf Records.
Lappisenjärvi
Lappisenjärvi on järvi Kauhavan Kortesjärvellä Lappajärven kunnan rajalla. Sen rantaviivan pituus on 3,9 km ja pinta-ala 77,1 hehtaaria. Siihen on istutettu kuhaa, siikaa sekä planktonsiikaa.
Doug Ducey
Douglas A. ”Doug” Ducey (s. 9. huhtikuuta 1964) on yhdysvaltalainen poliitikko, joka on toiminut Arizonan kuvernöörinä 5. tammikuuta 2015 alkaen. Hän kuuluu republikaaniseen puolueeseen. Ennen kuvernöörinä toimimistaan Ducey toimi Arizonan osavaltion rahastonhoitajana 3. tammikuuta 2011 – 5. tammikuuta 2015. Ennen poliittista uraansa hän on toiminut muun muassa Cold Stone Creamery -jäätelöbaariketjun toimitusjohtajana.
Jemenin maakunnat
Jemenin maakunnat ( , muḥāfaẓa) ovat Jemenin ylin alueellinen hallintoyksikkö. Maa jakautuu 22 maakuntaan, jotka jakautuvat edelleen 333 piirikuntaan. Piirikunnat jakautuvat vielä 2 210 paikallishallinnon yksikköön nimeltään "uzla".
Jemenin maakunnat ovat perua Pohjois-Jemenin ja Etelä-Jemenin ajoilta. Pohjois-Jemenin arabitasavalta perustettiin vuonna 1963, jolloin maa jaettiin seitsemään maakuntaan jotka olivat Hodeida, Hajjah, Ibb, Rida, Saada, Sanaa ja Taizz. Etelä-Jemenin demokraattinen tasavalta itsenäistyi vuonna 1967, jolloin maahan perustettiin maakunnat Aden, Lahij, Abyan, Šabwa, Hadramaut, Mahra ja Thamud.
Maakuntajaossa on tapahtunut ajan kuluessa seuraavat muutokset:
One Way Out: Live at the Beacon Theatre
One Way Out: Live at the Beacon Theatre on Amerikkalaisen rock yhtye The Allman Brothers Bandin livelevy.
Hittin’ the Note
Hittin' the Note on yhdysvaltalaisen rockyhtye The Allman Brothers Bandin levy vuodelta 2003.
Peakin’ at the Beacon
Peakin' at the Beacon on yhdysvaltalaisen rockyhtye The Allman Brothers Bandin livelevy vuodelta 2000.
An Evening with the Allman Brothers Band: 2nd Set
An Evening with the Allman Brothers Band: 2nd Set on Amerikkalaisen rock yhtye The Allman Brothers Bandin livelevy. Raidat 1, 3, 4, 6, 7 nauhoitettu Garden State Arts Center Holmdel, NJ 16. elokuuta 1994.
Raidat 2 ja 8 nauhoitettu Walnut Creek Amphitheatre, Raleigh, NC 1. heinäkuuta 1994.
Raita 5 nauhoitettu R&R Club Los Angeles, CA 11. kesäkuuta 1992.
An Evening with the Allman Brothers Band: First Set
An Evening with the Allman Brothers Band: First Set on yhdysvaltalaisen rockyhtye The Allman Brothers Bandin livelevy. Joulukuun 28 – 31, 1991 – Macon City Auditorium, Macon, Georgia.
Maaliskuun 3 – 4, 1992 – Orpheum Theatre, Boston, Massachusetts.
Maaliskuun 10 – 11, 1992 – Beacon Theatre, New York, New York.
KNM Kinn (S316)
KNM Kinn (runkonumero S316) oli Norjan laivaston Kobben-luokan sukellusvene.
Alus tilattiin Thyssen Nordseewerkeltä Emdenistä Saksasta. Sen köli laskettiin 1960 ja alus laskettiin vesille 30. marraskuuta 1963. Alus valmistui 8. huhtikuuta 1964.
Alus poistettiin palveluksesta 1982 ja se upotettiin 1990 Bjørnafjordiin.
Teheranin yliopisto
Teheranin yliopisto (UT) () on Iranin pääkaupunki Teheranissa toimiva yliopisto. Yliopiston historia ulottuu yli kahden tuhannen vuoden taakse, alkujaan erityisesti uskonnollisen koulutuksen seminaareihin. Uskonnon ohella opetettiin matematiikkaa, tähtitiedettä, lääketiedettä, kirjallisuutta, biologiaa, fysiikkaa ja kemiaa. Yliopiston uudenaikainen vaihe katsotaan alkaneeksi vuodesta 1934.
Teheranin yliopistolla on kahdeksan eri kampusaluetta. Yliopistolla on 133 ainelaitosta, 55 tutkimuskeskusta, 550 laboratoriota. Se julkaisee 80 tieteellistä lehteä.
Yliopistossa on runsas 15 000 alemman korkeakoulututkinnon, runsas 27 000 maisteritason ja runsas 7 000 tohtoritason opiskelijaa. Opetushenkilökuntaan kuuluu 2 150 henkeä, joista professoreita on noin 380 ja apulaisprofessoreja 550 (associate prof). Hallinnolliseen henkilökuntaan kuuluu 4 700 henkeä, joista runsas puolet on määräaikaisia tai hankepohjaisia.
Yliopisto on pärjännyt iranilaisyliopistoista parhaiten useimmissa yliopistorankingeista. Shanghain yliopistorankingissa (2014) Teheranin yliopisto sijoittui sijoille 301–400. Brittiläisen maailmanlaajuisen yliopistovertailun QS World University Rankings 2014 versio sisällytti yliopiston sijaluvuille 651–700. Espanjalainen Webometrics luokitteli yliopiston elokuussa 2014 kansallisesti sijaluvulle 1 ja maailmanlaajuisesti sijalle 398. Leidenin yliopiston listuksessa sija oli 566.
Yliopisto jouduttiin sulkemaan väliaikaisesti 2. toukokuuta 1950, kun noin 4 000 opiskelijaa oli mennyt lakkoon. Opiskelijat halusivat lakon avulla varmistaa opiskelumahdollisuutensa.
Tunnettuja Teheranin yliopistossa opiskelleita ovat muun muassa:
Where It All Begins
Where It All Begins on yhdysvaltalaisen rockyhtye The Allman Brothers Bandin levy vuodelta 1994.
Shades of Two Worlds
Shades of Two Worlds on yhdysvaltalaisen rockyhtye The Allman Brothers Bandin levy vuodelta 1991.
Tampereen Eteläinen seurakunta
Tampereen Eteläinen seurakunta on yksi Tampereen seurakunnista. Seurakunta on perustettu vuonna 2014. Seurakunnassa on noin 33 500 jäsentä. Eteläisen seurakunnan alueella on kolme kirkkoa: Hervannan kirkko, Härmälän kirkko ja Viinikan kirkko, joista Hervannan kirkko on pääkirkko. Kirkkoherrana on Jussi Mäkinen.
Tampereen Eteläinen seurakunta perustettiin 7. tammikuuta 2014, kun Hervannan seurakunta, Härmälän seurakunta ja Viinikan seurakunta lakkautettiin ja niiden muodostamalle alueelle muodostettiin uusi Tampereen Eteläinen seurakunta. Tampereen Eteläinen seurakunta kuuluu Tampereen evankelis-luterilaiseen seurakuntayhtymään.
Hervannan kirkko sijaitsee keskeisellä paikalla nk. Hervannan keskusakselissa. Alue on arkkitehtien Reima ja Raili Pietilän suunnittelema. Julkisivussa on käytetty punatiiltä ja kaarevia muotoja. Vierekkäin sijaitsevat Hervannan vapaa-aikakeskus, toimintakeskus, liikekeskus ja kirkko muodostavat yhtenäisen kokonaisuuden. Hervannan seurakunta perustettiin vuonna 1980. . Hervannan kirkko rakennettiin vuonna 1979.
Hervannassa on toteutettu kansallisestikin merkittäviä ja ennakkoluulottomia pioneerihankkeita 80-luvulla kaupungin ja seurakunnan toimintana. Nuorille oli tarjolla seurakunnan ylläpitämä ennaltaehkäisevä Poikkeustila-kokeilu. Kirkkosalin takaosassa oli nuorisotilaksi nuorten omaan makuun sisustettu huone. Poikkeustila niminen paikka avattiin 80-luvulla ennakkoluulottamasti kirkkoon Punk-rock kauden kukoistaessa.
Härmälän kirkko rakennettiin vuonna 1953 omakotitaloalueen keskelle lähelle vanhaa lentokenttää. Alunperin se toimi seurakunnan pääkirkkona. Kirkko rakennettu ensi vuonna 1949 pappila- ja seurakuntataloksi, Vuonna 1972 rakennettiin kirkkosali. Rakennuksen ovat suunnitelleet Elma ja Erik Lindroos.
Viinikan kirkko on sijaitsee Tampereella Viinikan kaupunginosassa . Kirkolla on korkea 50-metrinen torni. Kirkon on suunitellut Yrjö Waskinen ja se vihittiin käyttöön vuonna 1932. Kirkko on suojelukohde.
Kabulin yliopisto
Kabulin yliopisto on Kabulissa Afganistanissa toimiva yliopisto. Yliopisto on perustettu vuonna 1930. Se on isoin ja vanhin Afganistanissa toimiva korkeakoulu. Yliopistossa on 15 tiedekuntaa.
Tampereen Messukylän seurakunta
Tampereen Messukylän seurakunta on yksi Tampereen viidestä seurakunnasta. Se kuuluu Tampereen seurakuntayhtymään. Seurakunnassa on 41 727 jäsentä ja se on Tampereen suurin seurakunta.
Seurakunnan alueella on viisi kirkkoa: Aitolahden kirkko, Aitolahden vanha kirkko, Messukylän kirkko, Messukylän vanha kirkko ja Teiskon kirkko. Kirkkoherrana on Juha Vuorio.
Messukylän seurakunta perustettiin 7. tammikuuta 2014 kun Aitolahden seurakunta, Messukylän seurakunta ja Teiskon seurakunta lakkautettiin ja niiden muodostamalle alueelle perustettiin uusi Tampereen Messukylän seurakunta.
Seven Turns
Seven Turns on yhdysvaltalaisen rockyhtye The Allman Brothers Bandin levy vuodelta 1990.
Aino Linnamaa
Aino Linnamaa (s. 15. kesäkuuta 1993) on suomalainen lentopalloilija, joka edustaa salolaista LP Viestiä. Hänen kasvattajaseura on Team Tawast-Volley Hämeenlinnassa.
Liigauran Linnamaa aloitti LiigaEuran paidassa lokakuussa 2013 HPK:ta vastaan pelatussa vieraspelissä. LiigaEurassa pelejä kertyi avauskaudella vain kaksi pääosan kaudesta kuluessa kasvattajaseura TTV:n paidassa.
LP Viestiin Linnamaa siirtyi kaudeksi 2014-2015. Suomen Cupin hän oli voittamassa 2014 ja Suomen mestaruuden 2015.
Pelipaikaltaan Linnamaa on libero.
Lurpak
Lurpak on tanskalainen yritys, joka myy voita. Yhtiön omistaa Danish Dairy Board. Lurpakia myydään 75 eri maassa ympäri maailmaa ja se tunnetaan parhaiten omalaatuisesta hopeanvärisestä pakkauksestaan.
Lurpakin perusti joukko maidontuottajia vuonna 1901. Sen logossa on kuvattuna muinaisskandinaavinen puhallinsoitin lur, josta tulee myös Lurpakin nimen ensimmäinen tavu.
Lurpakilla on markkinoilla tällä hetkellä kahdeksan tuotetta, jotka ovat:
Brothers of the Road
Brothers of the Road on yhdysvaltalaisen rockyhtye The Allman Brothers Bandin levy vuodelta 1981.
Ronja Heikkiniemi
Ronja Heikkiniemi (s. 3. joulukuuta 1998) on suomalainen lentopalloilija, joka edustaa salolaista LP Viestiä. Hänen kasvattajaseura on Salon Viesti.
Liigauran Heikkiniemi aloitti LP Viestin paidassa yhdellä liigaottelulla kaudella 2013-2014. Avauspeli liigauralla oli HPK - LP Viesti 4.1.2014.
Kauden 2014-2015 Heikkiniemi pelasi Kuortaneen joukkueessa muiden ikäluokan maajoukkuepelaajien kanssa. Helmikuun alussa hän siirtyi kotikaupunkinsa Salon liigajoukkueeseen LP Viestiin. Debyyttinsä hän teki kotikentällä liigassa 1.2.2015 OrPoa vastaan. Kauden päätteeksi Heikkiniemi juhli Suomen mestaruutta 2015. Heikkiniemi on lisäksi saavuttanut LP Viestissä SM-hopeaa 2016 ja Suomen mestaruuden uudelleen 2017. Vuoden läpimurtopelaajaksi hänet valittiin kaudella 2016-2017.
Naisten maajoukkueessa Heikkiniemi oli voittamassa Euroopan liigan hopeaa 2017.
Junioreissa Heikkiniemi on valittu kaksi kertaa SM-turnauksen tähdistöön (2013, 2014), ja voittanut B-tytöissä SM-kultaa 2014, SM-hopeaa 2012 ja 2015 sekä SM-pronssia 2013. C-tytöissä hän on voittanut SM-kultaa 2013 ja SM-pronssia 2012. A-tytöissä hän voitti SM-kultaa 2015.
Heikkiniemi on pelannut tyttöjen eri ikäluokkien maajoukkueissa kuuluen joukkueensa runkopelaajiin. Hän toimi mm U17-maajoukkueen kapteenina EM-karsinnoissa 2015 ja oli mukana Tampereella pelatuissa U19 EM-kisoissa kesällä 2014.
Mestaruusliigassa Heikkiniemestä tuli kaikkien aikojen nuorin kuukauden tähdistöön valittu pelaaja, kun hän muutamaa päivää ennen 17-vuotiaspäiväänsä valittiin marraskuun 2015 liigatähdistöön.
Ronja Heikkiniemi on 22 miesten maaottelua ja 506 pääsarjaottelua pelanneen Sami Heikkiniemen tytär. Isä on toiminut myös hänen juniorivalmentajana.
Ronja Heikkiniemi on pelipaikaltaan yleispelaaja.
Crossroads (Satin Circuksen kappale)
”Crossroads” on suomalaisen Satin Circus -popyhtyeen kappale, jolla se osallistui vuoden 2015 Uuden Musiikin Kilpailuun, jonka voittaja puolestaan edustaa Suomea Eurovision laulukilpailussa Wienissä, Itävallassa. Yhtye kuitenkin sijoittui kilpailussa toiseksi Pertti Kurikan Nimipäivät -yhtyeen voittaessa. Kappaleen ovat säveltäneet J.M.A. sekä Patric Sarin. Sanoituksesta puolestaan vastaa Sarinin lisäksi Julia Fabrin sekä yhtyeen jäsenet Paul Uotila, Olli Halonen, Axel Kalland ja Kristian Westerling.
Kappaleella solistina toimii esikoisalbumilla solistina toimineen Kristian ”Krippe” Westerlingin sijasta basisti Paul Uotila.
”Crossroads”-kappaleesta on julkaistu Joonas Laaksoharjun ohjaama musiikkivideo. Video on kuvattu yhdellä otolla.
Henry Chidozie Ugwunna
Henry Chidozie Ugwunna (s. 19. toukokuuta 1989 Emo) on nigerialainen jalkapalloilija, joka on vapaa pelaaja. Ugwunna edusti viimeksi Suomen Veikkausliigassa pelaavaa Tampereen Ilvestä. Pelipaikaltaan Ugwunna on hyökkääjä.
Ugwunna pelasi vuodet 2011–2013 Brasiliassa. Vuonna 2011 hän edusti Série D:n Cruzeiro RS:tä pelaten kolme ottelua ja tehden yhden maalin. Vuonna 2012 hän pelasi Série B:n Arapiraquensessa kolme ottelua ilman maaleja. Seuraavana vuonna hän pelasi Série C:ssä Clube de Regatas Brasilin riveissä viisi ottelua.
Kauden 2013–2014 Ugwunna vietti Alankomaiden kolmanneksi korkeimman sarjatason Topklassen Haaglandiassa. Hän teki 13 pelaamassaan pelissä kahdeksan maalia.
Vuonna 2014 Ugwunna siirtyi Suomen Ykkösen Valkeakosken Hakaan. Kauden 2014 aikana hänelle kertyi Hakassa 21 ottelua, joissa hän onnistui maalinteossa neljä kertaa.
Tammikuussa 2015 Ugwunna meni testiin Veikkausliigaan MyPan tilalle nousseeseen Tampereen Ilvekseen. Ugwunna teki ensimmäisessä Liigacupin ottelussa KuPSia vastaan Ilveksen molemmat maalit ja solmi tamperelaisseuran kanssa yksivuotisen sopimuksen helmikuussa 2015. Hän loukkaantui pahasti vielä saman kuun aikana Liigacupin ottelussa polven ristisiteiden hajottua. Ugwunna palasi pelikentille syyskuussa Kuopion Palloseuraa vastaan tehden samalla pääsarjadebyyttinsä. Ensimmäisen veikkausliigamaalinsa Ugwunna teki seuraavassa kuussa SJK:n verkkoon. Hän pelasi kauden aikana neljässä Veikkausliigan ottelussa tehden yhden maalin.
Truls Sønstehagen Johansen
Truls Sønstehagen Johansen (s. 26. kesäkuuta 1991 Elverum) on norjalainen yhdistetyn hiihtäjä. Hän edustaa Elverumhoppia.
Johansen debytoi yhdistetyn maailmancupissa joulukuussa 2009 Lillehammerissa suurmäen ja kymmenen kilometrin hiihdon kilpailussa sijoittuen sijalle 27. Näin ollen Johansen nappasi heti uransa ensimmäiset maailmancupin pisteet. Hänen paras sijoituksensa maailmancupin osakilpailussa on kahdeksas sija, jonka hän saavutti Tšaikovskin kilpailusta tammikuulta 2014. Continental Cupista Johansen on saavuttanut kahdeksan osakilpailuvoittoa.
Nuorten MM-kilpailuista Johansen on saavuttanut joukkuekilpailun kultaa vuodelta 2009, hopeaa vuodelta 2010 ja pronssia vuodelta 2008.
Reach for the Sky
Reach for the Sky on yhdysvaltalaisen rockyhtye The Allman Brothers Bandin levy vuodelta 1980.
Lophopyxidaceae
Lophopyxidaceae on yhden kasvilajin käsittävä heimo koppisiemenisten Malpighiales-lahkossa. Heimon ainoa laji on "Lophopyxis maingayi".
Laji on liaani, joka kiipeilee lehikärhien avulla. Varren sekundaarinen paksuuskasvu on anomalinen: jälsi muodostaa nilasolukkoa sisäänpäin (normaalisti koppisiemenisillä ulospäin ja puusolukkoa sisäänpäin). Lehtiasento on kierteinen, lehdet melko vahvasahaisia, sulkasuonisia. Kasvi on yksikotinen: yksineuvoiset kukat sijaitsevat samassa kasviyksilössä. Kukinto on haarautuva ja osakukinnot ovat pienikukkaisia tiheitä ryhmiä. Kukkaperä on ohut, verhiö yhdislehtinen, teriö pieni ja verhiötä lyhyempi. Herttamaiset tai munuaisenmuotoiset mesirauhaset kiinnittyvät terälehtiin. Hedekukissa on yhtä monta hedettä kuin on verholehtiä; ne sijaitsevat kohdakkain. Emikukissa mesirauhaset ovat kasvaneet yhteen, yhdislehtinen sikiäin muodostuu tavallisesti viidestä emilehdestä ja on uurteinen, luotit ovat naskalimaisia. Hedelmä on viisisiipinen samara ja verhiöllinen.
"Lophopyxis" kasvaa Malaijien saaristosta Salomonin ja Karoliinien saarille ulottuvalla alueella.
Kasvia on aiemmin pidetty kelaskasvien (Celastraceae) yhteyteen kuuluvana.
Filip Đuričić
Filip Đuričić (, yleinen kirjoitusasu Filip Djuričić) (s. 30. tammikuuta 1992 Obrenovac, Jugoslavia) on serbialainen jalkapalloilija, joka edustaa Valioliigassa pelaavaa Southampton FC:tä lainalla Primeira Ligan Benficasta. Pelipaikaltaan molempijalkainen Đuričić on hyökkäävä keskikenttäpelaaja. Hän kuuluu myös Serbian jalkapallomaajoukkueeseen.
Đuričićin ensimmäinen ammattilaisseura oli hänen kotikaupunkinsa Radnički Obrenovac, jonka paidassa hän pelasi Serbian superliigassa vuosina 2008-2010 15 ottelua ilman maaleja.
Tammikuussa 2010 Đuričić siirtyi Alankomaiden Eredivisien SC Heerenveeniin, jonka paidassa hän debytoi saman vuoden helmikuussa RKC Waalwijkiä vastaan. Avausmaali seuran paidassa ja samalla myös koko ammattilaisuran avausosuma syntyi AZ Alkmaaria vastaan maaliskuussa 2010. Jokaisella kolmella täydellä kaudellaan seurassa Đuričić oli avauskokoonpanon pelaaja, pelaten parhaimmillaan 34 ottelua kaudella 2011-2012 tehden silloin myös kymmenen osumaa. Kaudella 2012-2013 Đuričić debytoi myös Eurooppa-liigassa. Kaiken kaikkiaan hän pelasi Heerenveenissä 99 ottelua ja teki 20 maalia.
Heinäkuussa 2013 hän siirtyi Portugalin Primeira Ligan Benficaan. Debyytti seuran paidassa tapahtui elokuussa 2013 CS Marítimoa vastaan. Hän debytoi kauden aikana myös Mestareiden liigassa, jossa kolmessa pelissä syntyi yksi maali. Kaudella 2013-2014 Đuričić voitti Benfican kanssa Portugalin mestaruuden, cupin ja liigacupin. Heinäkuussa 2014 Đuričić lainattiin Bundesliigan Mainziin. Hän pelasi syyskauden aikana 11 ottelua onnistumatta kertaakaan maalinteossa. Helmikuussa 2015 Đuričić siirtyi jälleen lainalle, tällä kertaa Valioliigan Southampton FC:hen loppukauden kestävällä lainasopimuksella.
Đuričić on pelannut käytännössä kaikissa Serbian nuorten maajoukkueissa. Debyytti Serbian jalkapallomaajoukkueessa tapahtui helmikuussa 2012 ystävyysottelussa Kyprosta vastaan. Avausmaali syntyi saman vuoden syyskuussa MM-karsintaottelussa Walesin verkkoon.
Dr. John Plays Mac Rebennack
Dr. John Plays Mac Rebennack on Dr. Johnin levy vuodelta 1981.
Reino Lindroos
Reino Markus Lindroos (6. marraskuuta 1913 Vaasa – 12. kesäkuuta 1990 Helsinki) oli suomalainen juristi ja varatuomari. Hän oli Tampereen kaupunginsihteeri 1955–1965, apulaisoikeuskansleri 1965–1971, oikeusministeriön kansliapäällikkö 1971 ja valtioneuvoston kanslian kansliapäällikkö 1971–1976.
Lindroos oli Suur-Helsingin Osuuspankin johtokunnan jäsen vuodesta 1968 ja puheenjohtaja vuodesta 1974. Hän kuului Tampereen Teatterin johtokuntaan ja oli Helsingissä Intimiteatterin johtokunnan puheenjohtaja. Hän oli presidentin valitsijamiehenä vuoden 1962 vaaleissa.
Love Potion
Love Potion on Dr. Johnin levy vuodelta 1981.
The Brightest Smile in Town
The Brightest Smile in Town on Dr. Johnin levy vuodelta 1983.
Naripuukasvit
Naripuukasvit ("Putranjivaceae") on pieni kasviheimo koppisiemenisten "Malpighiales"-lahkossa. Heimon suomeksi nimettyjä edustajia ovat naripuut ("Putranjiva") ja rypälepuu ("Drypetes usambarica").
Naripuukasvit ovat puita tai pensaita, joiden toissijainen aineenvaihdunta tuottaa eräitä triterpeenejä, glukosinolaatteja ja biflavonyylejä. Lehdet sijaitsevat kahdessa rivissä ja ovat usein melko nahkeita, korvakkeellisia, vinotyvisiä ja harmahtaviksi kuivuvia. Niissä on usein pippurin tai retiisin tapainen maku niiden sisältämien sinappiöljyjen vuoksi. Kasvit ovat kaksikotisia: yksineuvoiset hede- ja emikukat sijaitsevat eri yksilöissä. Kukat sijaitsevat ryhmissä ja ovat terättömiä tai terälehtiä on 4–7, tavallisesti neljä tai viisi. Hedekukissa on tavallisesti 3–20 hedettä, joskus enemmänkin. Mesiäinen on tai puuttuu. Emikukissa on tavallisesti joutoheteitä. Sikiäin on yhdislehtinen, 1–9 emilehden muodostama. Luotit ovat kookkaita, usein läppämäisiä, kaksiosaisia ja nauhamaisia. Siemenaiheet ovat tavallisesti kaksikalvoisia, vain lajilla "Drypetes macrostigma" yksikalvoisia. Hedelmä on luumarja, jonka päässä läppämäiset luotit ovat usein jäljellä. Siemenessä on runsas endospermi eli ravintovarasto.
Naripuukasvit ovat levinneet tropiikkiin, erityisesti Afrikkaan ja Malaijien saaristoon.
Heimo koostuu neljästä suvusta ja 210 lajista, joista 200 kuuluu sukuun "Drypetes". Muut suvut ovat "Lingelsheimia", naripuut – "Putranjiva" ja "Sibangea". Heimon läheisin sukulainen on "Lophopyxidaceae".
Aikaisemmin naripuukasvit on tavallisesti sisällytetty tyräkkikasveihin ("Euphorbiaceae"), joista ne eroavat mm. kemialtaan, alkioltaan ja hedelmiltään. Glukosinolaatteja esiintyy erityisesti "Brassicales"-lahkossa, joille naripuukasvit eivät kuitenkaan ole sukua.
Veikko Lindroos
Veikko Kalervo Lindroos (s. 1938) on suomalainen tekniikantutkija ja emeritusprofessori. Hän oli Teknillisen korkeakoulun metalliopin professori vuodesta 1974. Hänen tutkimusalaansa ovat metalliteollisuuden materiaalit ja messinkien sinkinkato.
HMS Näcken (Näk)
HMS Näcken (tunnus Näk) oli Ruotsin laivaston Näcken-luokan sukellusvene.
Alus tilattiin Kockumsilta Karlskronavarvetilta ja sen köli laskettiin vuonna 1976. Alus laskettiin vesille 17. huhtikuuta 1978 ja se liitettiin laivastoon 25. huhtikuuta 2001.
Alusta pidennettiin noin kahdeksalla metrillä vuonna 1988, kun siihen asennettiin kaksi hankittua United Stirling Type V4-275 suljetunkierron järjestelmää. Ilmasta riippumaton voimanlähde mahdollisti yhtäjaksoisen sukellusajan pidentämisen kahteen viikkoon.
Alus poistettiin palveluksesta helmikuussa 2001. Se vuokrattiin vielä samana vuonna Tanskalle, joka liitti sen laivastoonsa nimellä "KDM Kronborg". Alus palautettiin vuonna 2005, jonka jälkeen se on ollut maalialuksena Karlskronassa.
Ilovaisk
Ilovaisk () on Itä-Ukrainan Donetskin alueen H'artsyzkin kaupunkipiirissä, linnuntietä noin 29 kilometriä aluekeskus Donetskin itäkaakkoon sijaitseva kaupunki ja merkittävä Ukrainan rautateiden risteysasemana Donetskin itäpuolella.
Ilovaisk on syntynyt 23. joulukuuta 1869 avatun, alkujaan pienen, linjan Kursk-Harkova-Azov (Asovanmeri) rautatien risteysaseman numero 17 paikalle. Asema nimettiin seudun suurmaanomistajan I. H. Ilovaiskin mukaan. 1920-luvun alkupuolelle tultaessa Ilovaiskin asema ja ympäröivä kylä oli kasvanut. Kehitys sai pontta alueelle 1880- ja 1890- luvulla perustetuista hiilikaivoksista ja tehtaista, joiden seurauksena rakennettiin uusia raiteita ja aseman merkitys kasvoi rahtiliikenteessä, kuten hiilen, viljan ja rakennustarvikkeiden kuljetuksessa. Vuonna 1903 kylässä asui 943 henkeä, joista noin 300 oli rautatieläisiä. Kaupungin aseman paikkakunta sai vuonna 1938.
Ukrainan tilastokeskuksen arvion mukaan Ilovaiskissa oli vuoden 2013 alussa 15 949 asukasta. Asukasluku on pienentynyt neuvostovuosista, sillä esimerkiksi vuonna 1970 asukkaita oli noin 20 200.
Ahmed Hussein
Ahmed Hussein on somalialainen jääpalloilija, joka pelaa Somalian jääpallomaajoukkueessa. Hussein on edustanut maataan jääpallon maailmanmestaruuskilpailuissa vuosina 2014 ja 2015. Joukkueen ensimmäisistä maailmanmestaruuskilpailuista tehtiin myös elokuva "Trevlig folk", jossa Hussein esiintyy.
Hussein asuu Ruotsin Borlängessä, jonne hän muutti Somaliasta 14-vuotiaana vuonna 2008.
Lehtilukusali
Lehtilukusali on julkinen tila, jossa voi lukea sanoma- ja aikakauslehtiä. Se toimii yleensä kirjaston alaisuudessa ja usein samassa tilassa kuin kirjasto, mutta voi olla myös erikseen. Lukusali on yleisöä palveleva, ja se saattaa aueta aamulla aikaisemmin kuin itse kirjasto ja olla auki myös viikonloppuna. Lehtilukusalissa työskentelee lehtilukusalinhoitaja.
Säkenepuukasvit
Säkenepuukasvit (Caryocaraceae) on pieni trooppinen kasviheimo koppisiemenisten Malpighiales-lahkossa.
Säkenepuukasvit ovat puita tai pensaita, joilla on vastakkainen tai kierteinen lehtiasento. Lehdet ovat kolmilehdykkäisiä, lehdykät enemmän tai vähemmän nivelikkäitä, tavallisesti sahalaitaisia. Lehdet ja lehdykät ovat korvakkeellisia. Kukinnot ovat varsipäätteisiä ja terttumaisia. Kukkaperät ovat nivelikkäitä, kukat kookkaita, yli viiden cm:n levyisiä. Terälehdet ovat alhaalta yhteenkasvaneita tai muodostavat karisevan kalyptran. Heteitä on paljon, ja ne ovat tyvestään yhtyneitä ja kiinnittyvät teriöön. Palhot ovat hyvin pitkiä, kärjestään nystyjen tai rakkojen peittämiä; ponnet kiinnittyvät niihin tyvestään. Sisimmät heteet ovat muuttuneet toimimattomiksi joutoheteiksi, joiden juurella on toisinaan mesiäinen. Yhdislehtinen sikiäin voi olla jopa 20 emilehden muodostama ja siinä on pohjaistukat, joissa on yksi siemenaihe kutakin emilehteä kohti. Hedelmä on luumarja, jonka kivi hajoaa yksisiemenisiksi osiksi. Siemen on munuaisenmuotoinen ja siinä on suuri arpi (hilum). Siemenkuoressa on toisinaan tuuletussolukkoa (aerenkyymiä). Hedelmiä käytetään kalamyrkkyinä. – Säkenepuukasvit ovat lepakkopölytteisiä.
Säkenepuukasvit ovat trooppisen Amerikan ja erityisesti Amatsonin alueen lajeja.
Heimossa on kaksi sukua ja 27 lajia, joista 18 kuuluu sukuun "Anthodiscus". Toinen suku on säkenepuut ("Caryocar"). Suvut lienevät kehittyneet erilleen noin 56 miljoonaa vuotta sitten. Aikaisemmin heimoa on pidetty teekasvien (Theaceae) sukulaisena.
Mackennan kulta
Mackennan kulta ("Mackenna's Gold") on yhdysvaltalainen lännenelokuva vuodelta 1969, jonka on ohjannut J. Lee Thompson.
Elokuvan pääosia näyttelevät Gregory Peck, Telly Savalas, Omar Sharif ja Camilla Sparv. Tunnusmelodian laulaa José Feliciano
Pertti Avola kirjoittaa arviossaan että 1960-1970-luvuilla yritettiin spagettiwesternien haasteeseen vastata spektaakkeleilla, joista tätä hän pitää hyvänä esimerkkinä. Elokuva perustuu Heck Allenin salanimellä Will Henry kirjoittamaan samannimiseen lännenromaaniin, josta laadittu yksinkertainen tarina paisuu Avolan mukaan jopa naurettaviin mittoihin. Thompsonin ansiosta kyhäelmä pysyy koossa, ja Avolan mielestä se on kuitenkin kiinnostava esimerkki eräästä lännenelokuvien vaiheesta. Quincy Jonesin musiikkia hän pitää nautittavana.
Évlalo
Évlalo (; kath. Εύλαλον, "Évlalon") on Kreikan kylä, joka kuuluu hallinnollisesti Tópeiroksen kuntaan, Xánthin alueyksikköön ja Itä-Makedonian ja Traakian alueeseen. Kylän väkiluku on 922 (vuonna 2011). Évlalo on Tópeiroksen kunnan kuntakeskus.
Évlalo sijaitsee Néstos-joen suistoalueella noin 18 kilometriä Xánthista lounaaseen. Se muodostaa myös laajemman kyläyhdyskunnan (Δημοτική Κοινότητα Ευλάλου, "Dimotikí Koinótita Evlálou"), johon kuuluvat varsinaisen Évlalon kylän lisäksi Dékarcho, Iliokéntima, Kremastí, Kýrnos, Mikrochóri, Orfanó ja Palaió Ólvio. Koko yhdyskunnan väkiluku on 4 985.
Gáios
Gáios () on Kreikan kylä, joka sijaitsee Paxóksen saarella. Se kuuluu hallinnollisesti Paxoín kuntaan, Korfun alueyksikköön ja Jooniansaarten alueeseen. Kylän väkiluku on 498 (vuonna 2011). Gáios on Paxoín saarten pääkylä ja Paxoín kunnan kuntakeskus.
Gáios sijaitsee Páxoksen saaren itärannikolla luonnonsataman äärellä. Aivan kylän edustalla on Ágios Nikólaoksen saari. Kylä on saaren suurin asutus ja pääsatama. Se on nimetty saarella saarnanneen apostoli Gaioksen mukaan.
Gáios muodostaa myös laajemman kyläyhdyskunnan (Δημοτική Κοινότητα Γαΐου, "Dimotikí Koinótita Gaḯou"), johon kuuluvat varsinaisen Gáioksen kylän lisäksi Bogdanátika, Ieromónachos, Katsimátika, Makrátika, Oziás, Panagía, Velianitátika ja Vlachopoulátika sekä Antípaxoksen saari. Koko yhdyskunnan väkiluku on 1 196.
Geniséa
Geniséa () on Kreikan kylä, joka kuuluu hallinnollisesti Ávdiran kuntaan, Xánthin alueyksikköön ja Itä-Makedonian ja Traakian alueeseen. Aiemmin kylä kuului Vistonídan kuntaan ja vuodesta 2011 lähtien Ávdiran kunnan Vistonídan kunnallisyksikköön. Kylän väkiluku on 1 473 (vuonna 2011). Geniséa on Ávdiran kunnan kuntakeskus.
Geniséa sijaitsee noin 10 kilometriä Xánthista kaakkoon. Kylän osmanivallan aikainen nimimuoto oli "Yenidje" (tai "Yenidze"). Se tunnettiin tuolloin erityisesti tupakanviljelystä. Geniséa muodostaa myös laajemman kyläyhdyskunnan (Δημοτική Κοινότητα Γενισέας, "Dimotikí Koinótita Geniséas"), johon kuuluu varsinaisen Geniséan kylän lisäksi Vafaíika. Koko yhdyskunnan väkiluku on 2 185.
Katoméri
Katoméri (; kath. Κατωμέριον, "Katomérion") on Kreikan kylä, joka sijaitsee Meganísin saarella. Se kuuluu hallinnollisesti Meganísin kuntaan, Lefkaksen alueyksikköön ja Jooniansaarten alueeseen. Kylä muodostaa oman kyläyhdyskuntansa (Τοπική Κοινότητα Κατωμερίου, "Topikí Koinótita Katomeríou"). Kylän väkiluku on 455 (vuonna 2011). Katoméri on Meganísin saaren pääkylä ja Meganísin kunnan kuntakeskus.
Katoméri sijaitsee sisämaassa Meganísin saaren itäosassa. Se on saaren suurin asutus. Sieltä on matkaa rannalle Vathýn kylään vajaa kilometri ja saaren pääsatamaan Spartochórin kylään noin kolme kilometriä. Kylä on rakennuskannaltaan ja ilmapiiriltään hyvin perinteinen.
Sérifos (kylä)
Sérifos () eli Chóra (Χώρα) on Kreikan kylä, joka sijaitsee Sérifoksen saarella. Se kuuluu hallinnollisesti Sérifoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 364 (vuonna 2011). Sérifos on Sérifoksen saaren pääkylä ja Sérifoksen kunnan kuntakeskus.
Sérifoksen kylä sijaitsee sisämaassa noin viisi kilometriä saaren kaakkoisrannikolla sijaitsevasta Livádin satamakylästä. Se sijaitsee samalla kukkulalla, jossa antiikin aikana sijaitsi Serifoksen poliksen eli kaupunkivaltion kaupunkikeskus.
Kylän rakennuskanta koostuu tyypillisistä valkoisista kykladisista taloista. Kylän nähtävyyksiin kuuluvat muun muassa Pyhän Konstantinuksen ("Ágios Konstantínos"), Pyhän Athanasioksen ("Ágios Athanásios") ja Pyhän Eleutherioksen ("Ágios Elefthérios") kirkot sekä venetsialaisaikaisen linnan rauniot. Kylässä toimii myös Sérifoksen arkeologinen museo.
Smínthi
Smínthi () on Kreikan kylä, joka kuuluu hallinnollisesti Mýkin kuntaan, Xánthin alueyksikköön ja Itä-Makedonian ja Traakian alueeseen. Aiemmin kylä kuului Mýkin kuntaan ja vuodesta 2011 lähtien Mýkin kunnan Mýkin kunnallisyksikköön. Kylän väkiluku on 277 (vuonna 2011). Smínthi on Mýkin kunnan kuntakeskus.
Smínthi sijaitsee Rodópivuoristossa jokien Kósynthos ja Megálo Réma yhtymäkohdassa noin 11 kilometriä Xánthista pohjoiseen.